കള വളര്ത്തും കളനാശിനി! കൃഷി ഉപേക്ഷിക്കാനൊരുങ്ങി കര്ഷകര് ആലപ്പുഴ: കുട്ടനാട്, അപ്പര്കുട്ടനാട് എന്നിവിടങ്ങളിലെ നെല്പ്പാടങ്ങളില് കള വ്യാപകമായതോടെ കര്ഷകര് പ്രതിസന്ധിയില്. കളനാശിനി തളിച്ചിട്ടും കള പോകാതായതോടെ കര്ഷകര് കൃഷി ഉപേക്ഷിക്കാനൊരുങ്ങുകയാണ്. കളനാശിനിയുടെ ഗുണനിലവാരം കുറഞ്ഞതാണ് കര്ഷകര്ക്ക് ഇരുട്ടടിയായത്. മൂന്ന് തവണ കളനാശിനി തളിച്ച് കാത്തിരുന്ന കര്ഷകര് ഒടുവില് കൂലിക്ക് ആളെയിറക്കേണ്ട അവസ്ഥയായി. കള പറിക്കാന് തൊഴിലാളെ ഇറക്കിയാലുണ്ടാകുന്ന അമിത കൂലിച്ചെലവാണ് കൃഷി ഉപേക്ഷിക്കാന് കര്ഷകരെ പ്രേരിപ്പിക്കുന്നത്. ഏക്കറിന് 25,000 രൂപ വരെ ചെലവിട്ട പാടങ്ങളിലാണ് കള ഭീഷണിയുള്ളത്. കളയുടെ ഇടയില് പെട്ട് ഞാറുകള് വളര്ച്ച മുരടിച്ച അവസ്ഥയിലാണ്. ഒരേക്കറിലെ കള പറിച്ചുനീക്കാന് 40 തൊഴിലാളികളെ വരെ ഇറക്കേണ്ടിവരും. സമയത്ത് തൊഴിലാളികളെ കിട്ടാത്തതും മറ്രൊരു പ്രതിസന്ധിയാണ്. നിലവില് 1,600ല് അധികം ഏക്കര് പാടശേഖരത്തിലെ കളയാണ് നീക്കം ചെയ്യാനുള്ളത്. കൂലി 1,000 രൂപ കള പറിക്കാന് തൊഴിലാളികള്ക്ക് ഒരു ദിവസം 1,000 രൂപയാണ് കൂലി. ഒരേക്കര് പാടത്തെ കള പറിക്കാന് കുറഞ്ഞത് പത്ത് തൊഴിലാളികള് ആവശ്യമാണ്. അധിക പണം മുടക്കി തൊഴിലാളികളെ ഇറക്കിയാലും കള പൂര്ണമായും നീക്കാനാവില്ല. ജോലി ദുഷ്കരമായതിനാല് തൊഴിലാളികളെയും കിട്ടാനില്ല. കളയില് മുങ്ങിയ പാടശേഖരം: 1,600 ഏക്കര് പ്രതിസന്ധികള് 1. കളനെല്ല് പറിക്കാന് വൈദഗ്ദ്ധ്യമുള്ള തൊഴിലാളികള് കുറഞ്ഞു 2. പാടശേഖരങ്ങളുടെ നിലവാര വ്യത്യാസം 3. വെള്ളം കയറ്റിയിറക്കുന്ന നിലവിലെ രീതി നെല്ച്ചെടികളെ കള പാടേ തകര്ക്കും. കൊയ്ത്ത് കഴിയുമ്ബോള് തണ്ണീര്മുക്കം ബണ്ടും തോട്ടപ്പള്ളി സ്പില്വേയും യഥാസമയം തുറന്ന് പാടങ്ങളില് ഓരുവെള്ളം കയറ്റാന് സാഹചര്യം ഒരുക്കണം. സുനില്, കര്ഷകന്